smcproject/ml-wiki-sentences huggingface dataset:
1892-ൽ തന്റെ സഹോദരൻ തിയോഡോർ ലാൻഡൗവിനൊപ്പം (1861-1932), അദ്ദേഹം ബെർലിനിൽ ഒരു ഫ്രാവൻക്ലിനിക് ( സ്ത്രീകളുടെ ക്ലിനിക്ക് ) തുറന്നു, അത് ജർമ്മനിയിൽ ഉടനീളം അറിയപ്പെട്ടിരുന്നു.
ഇവിടെ നിന്ന് അദ്ദേഹം മെഡിക്കൽ ഗവേഷണം നടത്തി, മയോമ, റാഡിക്കൽ യോനി ഓപ്പറേഷൻ എന്നിവയെക്കുറിച്ചുള്ള ശ്രദ്ധേയമായ കൃതികൾ പ്രസിദ്ധീകരിച്ചു.
തന്റെ സഹോദരനോടൊപ്പം, ഡൈ വജൈനലെ റാഡിക്കലോപ്പറേഷൻ: ടെക്നിക് അൻഡ് ഗെഷിച്ചെ (1896) എന്ന കൃതിയുടെ സഹ-രചയിതാവായിരുന്നു, കൃതി പിന്നീട് ഇംഗ്ലീഷിലേക്ക് വിവർത്തനം ചെയ്യുകയും The history and technique of the vaginal radical operation (യോനിയിലെ റാഡിക്കൽ ഓപ്പറേഷന്റെ ചരിത്രവും സാങ്കേതികതയും) (1897) എന്ന പേരിൽ പ്രസിദ്ധീകരിക്കുകയും ചെയ്തു.
ലാൻഡോ സയണിസ്റ്റ് പ്രസ്ഥാനത്തിൽ സജീവമായിരുന്നു, കൂടാതെ ബെർലിൻ വിസെൻസ്‌ഷാഫ്റ്റ് ഡെസ് ജൂഡന്റംസ് ( ബെർലിൻ അക്കാദമി ഫോർ ദി സയൻസ് ഓഫ് ജൂഡായിസം ) അക്കാദമിയുടെ സ്ഥാപകരിൽ ഒരാളും ആയിരുന്നു.
അദ്ദേഹം ബെർലിനിൽ മരിച്ചു.
അദ്ദേഹത്തിന്റെ മകൻ പ്രശസ്ത ഗണിതശാസ്ത്രജ്ഞൻ എഡ്മണ്ട് ലാൻഡൗ (1877-1938) ആയിരുന്നു.
തിരഞ്ഞെടുത്ത രചനകൾ ഡൈ വാണ്ടർനിയർ ഡെർ ഫ്രൗൻ , 1881.
ഡൈ വാണ്ടർലെബർ ആൻഡ് ഡെർ ഹാംഗെബൗച്ച് ഡെർ ഫ്രൗൻ , 1882.
ഡൈ വജൈനലെ റാഡിക്കലോപ്പറേഷൻ: ടെക്നിക് ആൻഡ് ഗെസ്ചിച്ചെ (തിയോഡോർ ലാൻഡൗവിനൊപ്പം), 1896.
Anatomische und Klinische Beiträge zur Lehre von der Myomen am Weiblichen Sexualapparat (സ്ത്രീ ലൈംഗിക അവയവത്തിലെ ഫൈബ്രോയിഡുകളുടെ സിദ്ധാന്തത്തിന് അനാറ്റമിക്കൽ, ക്ലിനിക്കൽ സംഭാവനകളും) , 1899.
അവലംബം ജീവചരിത്രം @ ജൂത വിജ്ഞാനകോശം വെർച്വൽ ജൂഡൈക്ക (ജീവചരിത്ര വിവരങ്ങൾ)
ലിയോൺ ടെസ്റൻ ദ ബോർ ഇംഗ്ലീഷ് വിലാസം https://ml.wikipedia.org/wiki/L%C3%A9on_Teisserenc_de_Bort
ലിയോൺ ടെസ്റൻ ദ ബോർ ഫ്രഞ്ച് അന്തരീക്ഷ ശാസ്ത്രജ്ഞനായിരുന്നു .
അന്തരീക്ഷത്തിലെ സ്റ്റ്രാറ്റോസ്ഫീയർ മേഖല കണ്ടെത്തിയതാണ് ഇദ്ദേഹത്തിന്റെ മികച്ച സംഭാവനയായി അംഗീകരിക്കപ്പെട്ടിട്ടുള്ളത്.
അന്തരീക്ഷ വിവരങ്ങൾ ശേഖരിക്കുന്നതിനായി ബലൂണുകൾ ഉപയോഗിച്ചു തുടങ്ങിയതും ടെസ്റൻ ആയിരുന്നു.
1855 നവംബർ 5-ന് പാരീസിലായിരുന്നു ടെസ്റൻ ദ ബോറിന്റെ ജനനം .
1880-ൽ പാരീസിലെ സെൻട്രൽ ബ്യൂറോ ഒഫ് മീറ്റിയറോളജിയിലെ അന്തരീക്ഷ പഠനവിഭാഗത്തിൽ ടെസ്റൻ ചേർന്നു.
ആഗോളമർദ വിതരണത്തെക്കുറിച്ച് ഇദ്ദേഹം പഠനങ്ങൾ നടത്തിയത് ഇവിടെവച്ചാണ്.
ഭൂവിജ്ഞാനീയത്തെക്കുറിച്ചും, ഭൂകാന്തികതയെക്കുറിച്ചും പഠിക്കുക എന്ന ലക്ഷ്യത്തോടെ 1883, 1885, 1887 വർഷങ്ങളിൽ ഇദ്ദേഹം ഉത്തര ആഫ്രിക്കയിൽ പര്യവേക്ഷണയാത്ര നടത്തി.
400 മീറ്റർ ഉയരത്തിൽ കാണുന്ന അന്തരീക്ഷ മർദവിതരണത്തെക്കുറിച്ചു ചില പ്രധാന ചാർട്ടുകൾ ഇദ്ദേഹം പ്രസിദ്ധീകരിച്ചത് ഇക്കാലത്തായിരുന്നു.
പിന്നീട് ബ്യൂറോയിൽ നിന്നും രാജിവച്ച ടെസ്റൻ സ്വന്തമായി ഒരു സ്വകാര്യ കാലാവസ്ഥാനിരീക്ഷണകേന്ദ്രം ട്രേപ്പസിൽ സ്ഥാപിച്ചു (1896).
മേഘങ്ങളെക്കുറിച്ച് നടന്ന ഒരു ആഗോളപഠനത്തിലും (1896-97) ടെസ്റൻ പങ്കെടുത്തിരുന്നു.
അന്തരീക്ഷ താപനിലാപഠനം
അന്തരീക്ഷ താപനില 11-13 കി.
മീറ്റർ ഉയരം വരെ മാത്രമേ ഉയരത്തിനാനുപാതികമായി കുറയുന്നുള്ളുവെന്ന് ഇദ്ദേഹം കണ്ടെത്തി (1906).
അതിനുശേഷം വരുന്ന മേഖലയിലെ താപനിലയിൽ മാറ്റമൊന്നും വരുന്നില്ല എന്നതും ഇദ്ദേഹത്തിന്റെ ശ്രദ്ധയിൽപ്പെട്ടു.
ഈ മേഖലയ്ക്ക് ഇദ്ദേഹം സ്റ്റ്രാറ്റോസ്ഫീയർ എന്നു നാമകരണം ചെയ്യുകയും ഈ മേഖലയുടെ രാസഘടനയെക്കുറിച്ചുള്ള പഠനങ്ങൾക്ക് തുടക്കമിടുകയും ചെയ്തു.
റോയൽ മീറ്റിയറോളജിക്കൽ സൊസൈറ്റി 1908-ൽ ഇദ്ദേഹത്തെ സിമൺസ് സ്വർണമെഡൽ നൽകി ആദരിച്ചു.
1913 ജനുവരി 2-ന് കേയ്ൻസിൽ വച്ച് ഇദ്ദേഹം നിര്യാതനായി.
അവലബം http://www.albany.edu/faculty/rgk/atm101/struchis.html http://www.ballooninghistory.com/whoswho/who%27swho-b2.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെസ്റൻ ദ ബോർ ലിയോണ് ഫിലിപ്പ്(1855-1913) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ലിയോൺ ഡുഗിറ്റ്
ഫ്രാൻസിലെ പ്രസിദ്ധനായ നിയമ സൈദ്ധാന്തികനായിരുന്നു ലിയോൺ ഡുഗിറ്റ് (1859 - 1928).
രാഷ്ട്രീയതത്ത്വശാസ്ത്രരംഗത്തും ഇദ്ദേഹം മികച്ച സംഭാവനകൾ നൽകിയിട്ടുണ്ട് 1859 ഫെബ്രുവരി 4-ന് ഫ്രാൻസിലെ ലിബോണിൽ (Libourne) ജനിച്ചു .
ബോർദൊ (Bordeaux) സർവകലാശാലയിൽ നിയമവിദ്യാഭ്യാസം പൂർത്തിയാക്കിയശേഷം 1886 മുതൽ അവിടെത്തന്നെ ദീർഘകാലം അധ്യാപകനായി സേവനമനുഷ്ഠിച്ചു.
സർവകലാശാലയിലെ നിയമ ഫാക്കൽറ്റിയുടെ ഡീൻ പദവിയിലെത്താനും ഇദ്ദേഹത്തിനു കഴിഞ്ഞു.
ഫ്രാൻസിൽ നിയമ സൈദ്ധാന്തികനെന്ന നിലയിൽ അംഗീകരിക്കപ്പെട്ടിരുന്ന ഇദ്ദേഹം ഭരണഘടനാ നിയമത്തെക്കുറിച്ചും നിയമശാസ്ത്രത്തെക്കുറിച്ചും ഗ്രന്ഥരചന നടത്തി.
രാഷ്ട്രീയതത്ത്വചിന്താപരമായ ഗ്രന്ഥങ്ങളും ഇദ്ദേഹം രചിച്ചിട്ടുണ്ട്.
നിയമം , സ്റ്റേറ്റ്, സമൂഹം , പരമാധികാരസ്ഥാനം (soverign) എന്നീ മേഖലകളെക്കുറിച്ച് ഇദ്ദേഹത്തിന്റെ ഗ്രന്ഥങ്ങളിൽ വിശദമായ അപഗ്രഥനം ലഭ്യമാണ്.
പ്രധാനകൃതികൾ ട്രെയിറ്റി ദെ ഡ്രോയിറ്റ് കോൺസ്റ്റിറ്റ്യുഷണൽ (Traite de droit constitutionnel, 3 വാല്യം, 1927-30) ജീൻ ജാക്വസ് റൂസ്സോ, കാന്റ് എറ്റ് ഹെഗെൽ (Jean Jacques Rousseau,Kant et Hegal , 1918) ലോ ഇൻ ദ മോഡേൺ സ്റ്റേറ്റ് (ഇംഗ്ലീഷ് തർജുമ, 1921)
പുറത്തേക്കുള്ള കണ്ണികൾ http://www.marxists.org/archive/pashukanis/1925/xx/duguit.htm http://www.britannica.com/EBchecked/topic/173200/Leon-Duguit http://www.scribd.com/doc/44072001/Leon-Duguit Archived 2012-03-31 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡുഗിറ്റ്, ലിയോൺ (1859 - 1928) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ലിയോൺ ബ്രട്ടൺ ഇംഗ്ലീഷ് വിലാസം https://ml.wikipedia.org/wiki/Leon_Britton
ഇംഗ്ലണ്ടുകാരനായ ഒരു ഫുട്ബോൾ കളിക്കാരനാണ് ലിയോൺ ബ്രട്ടൺ .
ബ്രട്ടൺ നിലവിൽ സ്വാൻസിയ സിറ്റിക്കു വേണ്ടിയാണ് കളിക്കുന്നത്.
മധ്യനിരയിലാണ് സ്ഥാനം.
സ്വാൻസിയയെ ഇംഗ്ലീഷ് പ്രീമിയർ ലീഗിലേക്ക് എത്തിച്ചതിൽ സുപ്രധാന പങ്കാണ് ബ്രട്ടൺ വഹിച്ചത്.
2012 ഏപ്രിൽ വരെയുള്ള കണക്കനുസരിച്ച് തന്റെ പാസുകളിൽ 93.1% ലക്ഷ്യത്തിലെത്തിക്കാൻ ബ്രട്ടണായി.
യൂറോപ്പിലെ 5 മുൻനിര ക്ലബ്ബുകളിൽ ഈ കണക്ക് പരിശോധിച്ചാൽ ബാഴ്സയുടെ സെയ്ദു കെയ്റ്റ മാത്രമേ ബ്രട്ടണ് മുൻപിലുള്ളു.
ബോൾട്ടണെ 3-1ന് സ്വാൻസിയ തോൽപ്പിച്ചപ്പോൾ 100% ആയിരുന്നു ബ്രട്ടന്റെ പാസിങ് മികവ്.
ആഴ്സണൽ യൂത്ത് അക്കാദമിയിലാണ് ബ്രട്ടൺ കളി പഠിച്ചത്.
16-ആം വയസിൽ ആഴ്സണലിൽ നിന്ന് ബ്രട്ടണെ നേടാൻ 400000പൗണ്ടാണ് വെസ്റ്റ്ഹാം ചിലവിട്ടത്.
പക്ഷെ വിംഗറായ് കളിച്ചു ശീലിച്ച ബ്രട്ടണ് അവിടെ തിളങ്ങാനായില്ല.
പിന്നീട് സ്വാൻസിയയിൽ തിരിച്ചെത്തി കോച്ച് റോബർട്ടോ മാർട്ടിനസിനറെ കീഴിൽ സ്വാൻസിയയുടെ അഭിഭാജ്യ ഘടകമായ് മാറി.
സഹതാരങ്ങൾക്ക് ആവശ്യാനുസരണം ബ്രട്ടന്റെ ബൂട്ടിൽ നിന്ന് പാസെത്തുമെന്ന് കോച്ച് ബ്രണ്ടൻ റോഡ്ജേഴ്സ് സാക്ഷ്യപ്പെടുത്തുന്നു.
ഇങ്ങനെയൊക്കെയാണെങ്കിലും ബ്രട്ടനു് ഇനിയും ഇംഗ്ലണ്ട് ടീമിൽ സ്ഥാനം നേടാനായിട്ടില്ല.
ദേശാഭിമാനി കിളിവാതിൽ 2012 ഏപ്രിൽ 19
ലിയോലൂമിനസെൻസ്
ഒരു ദ‌്രാവക ലായകത്തിൽ ഖരപദാർത്ഥം ലയിക്കുമ്പോൾ പ്രകാശം ഉത്സർജ്ജിക്കപ്പെടുന്നതിനെയാണ് ലിയോലൂമിനസെൻസ് അഥവാ ലേയദീപ്തി എന്നു പറയുന്നത്.
ഇത് രാസദീപ്തിയുടെ ഒരു വകഭേദമാണ്.
ഗാമാ-വികിരണത്വമുളള പല വസ്തുക്കളും ലേയദീപ്തിയുളളവയാണ്.
സുഗന്ധദ്രവ്യങ്ങൾ , പാൽപ്പൊടി , രസായനങ്ങൾ , പഞ്ഞി , കടലാസ്സ് എന്നിവ ഇതിൽപ്പെടുന്നു.
ലിയോൺ
ഫ്രാൻസിലെ ഏറ്റവും വലിയ മൂന്നാമത്തെ നഗരമാണ് ലിയോൺ ( Lyon UK : / l iː ˈ ɒ n / അഥവാ / ˈ l iː ɒ n / ; French pronunciation: [ljɔ̃] ⓘ , പ്രാദേശികമായി: [lijɔ̃] ; Franco-Provençal : Liyon [ʎjɔ̃] ), also known in English as Lyons ( / ˈ l aɪ ə n z / ) റോൺ , സയൊൺ എന്നീ നദികളുടെ സംഗമസ്ഥാനത്തായി ഫ്രാൻസിന്റെ മദ്ധ്യഭാഗത്ത്നിന്നും കിഴക്കായി സ്ഥിതിചെയ്യുന്നു, പാരിസിൽനിന്നും 470 km (292 mi) തെക്കായും, മാർസെയിൽ നിന്നും 320 km (199 mi) വടക്കായും സ്ഥിതിചെയ്യുന്നു.
2014-ൽ ഈ നഗരത്തിലെ ജനസംഖ്യ 506,615 ആയിരുന്നു.
2014ൽ 2,265,375 ജനസംഖ്യ ഉണ്ടായിരുന്ന ലിയോൺ മെട്രോ പ്രദേശത്തിന്റെ തലസ്ഥാനമാണിത്.
ഫ്രഞ്ച് ഭക്ഷണത്തിനു പ്രശസ്തമായ ഈ നഗരത്തിന്റെ ചില ഭാഗങ്ങൾ യുനെസ്കൊ ലോക പൈതൃകപ്പട്ടികയിൽ ഉൾപ്പെടുത്തിയിട്ടുണ്ട്.
പുരാതനകാലം മുതൽ പട്ടുനൂൽ നിർമ്മാണത്തിനും നെയ്ത്തിനും പ്രശസ്തമായിരുന്ന ലിയോൺ സിനിമാചരിത്രത്തിലും സ്ഥാനം പിടിച്ചിട്ടുണ്ട്.
ഒരു പ്രധാന ബാങ്കിങ്ങ് കേന്ദ്രമായ ഈ നഗരം രാസവ്യവസായം, ഫാർമസ്യൂട്ടിക്കൽ, ബയോടെക് എന്നീ വ്യവസായങ്ങൾക്കും പ്രശസ്തമാണ്.
കൂടാതെ സോഫ്റ്റ്‌വേർ രംഗത്തും, പ്രത്യേകിച്ച് വീഡിയോ ഗെയിം നിർമ്മാണത്തിൽ പേരുകേട്ടതാണ് ലിയോൺ.
ഇന്റർപോൾ , യൂറോന്യൂസ് , അന്താരാഷ്ട്ര കാൻസർ റിസർച്ച് ഏജൻസി എന്നിവയുടെ ആസ്ഥാനവും ഇവിടെയാണ്.
ചരിത്രം പുരാതന ലിയോൺ
ചരിത്രകാരനായ ഡിയോ കാഷ്യസ് 43 ബി.സിയിൽ റോമൻ സെനറ്റ് വിയെനെയിൽനിന്നും യുദ്ധത്തിനുശേഷമുണ്ടായതും റോൺ, സയൊൺ നദികളുടെ സംഗമസ്ഥാനത്തായി തമ്പടിച്ചിരുന്നതുമായ റോമൻ അഭയാർത്ഥികളെ പുനരധിവസിപ്പിക്കാനായാണ് ഈ നഗരനിർമ്മാണത്തിനു തുടകമിട്ടതെന്ന് അഭിപ്രായപ്പെടുന്നു.
രഹ്ന നവാസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഏപ്രിൽ മുതൽ തുടരുന്നു.
രഹ്ന നവാസ് മലയാള സിനിമാ ലോകത്തെ ഒരു അഭിനയത്രി ആണ്.
ചലച്ചിത്രനടൻ കലാഭവൻ നവാസ് ആണ് ഭർത്താവ്
ചലച്ചിത്രങ്ങൾ ദാദാ സാഹിബ് ലേലം കണ്ണാടിക്കടവത്ത്
രഹ്‌ന ജീവിച്ചിരിക്കുന്ന വ്യക്തിയെക്കുറിച്ചുള്ള ഈ ജീവചരിത്രലേഖനത്തിന്റെ ആധികാരികതയ്ക്കായി കൂടുതൽ അവലംബങ്ങൾ ആവശ്യമാണ് .
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/K.
S._Rehna
| name          = കെഎസ് രഹ്ന
| image         = ks rehna | caption       = കെഎസ് രഹ്ന
| birth_date    = 
| birth_place   = നിലമ്പൂർ , മലപ്പുറം ജില്ല , കേരളം , ഇന്ത്യ | residence     = 
| occupation    = ഗായിക | yearsactive   = 
| parents        = ഷൗക്കത്തലി
| spouse        = നവാസ് അഹമ്മദ്
| children      = സോനു നവാസ്
| nationality = ഇന്ത്യ }}
കേരളത്തിലെ ഒരു പ്രശസ്ത ഗായികയാണ് രഹ്‌ന .
മാപ്പിളപ്പാട്ടുകളിൽ ശ്രദ്ധ കേന്ദ്രീകരിക്കുന്ന അവർ കർണ്ണാട്ടിക് സംഗീതത്തിൽ ഉന്നത വിദ്യാഭ്യാസം നേടിയിരുന്നു.
മലയാളം, തമിഴ്, ഹിന്ദി ഭാഷകളിലായി രണ്ടായിരത്തിലധികം ഗാനങ്ങൾ ആലപിച്ചിട്ടുള്ള അവർ പ്രണയനിലാവ് , ദൈവനാമത്തിൽ , കോളിങ് ബെൽ എന്നീ ചിത്രങ്ങൾക്ക് വേണ്ടിയും പാടിയിട്ടുണ്ട്.
മലപ്പുറം ജില്ലയിലെ നിലമ്പൂർ കളത്തിങ്കടവ് ഷൗക്കത്തലി ജമീല ദമ്പതികളുടെ അഞ്ചുമക്കളിൽ രണ്ടാമത്ത മകളാണ് രഹ്ന.
കർണാടക സംഗീതത്തിൽ ബിരുദാനന്തര ബിരുദമെടുത്ത മാപ്പിളപ്പാട്ടിലെ പ്രഥമ ഗായികയാണ് രഹ്‌ന.
പിതാവ് ഷൗക്കത്തലിയുടെ സുഹൃത്തായിരുന്നു എം.എസ്. ബാബുരാജ് .
ബാബുരാജിന്റെ സ്വാധീനത്താൽ കർണ്ണാട്ടിക് സംഗീതം അഭ്യസിച്ചുതുടങ്ങിയ രഹ്‌ന, ആ വിഷയത്തിൽ ചിറ്റൂർ ഗവർമെന്റ് സംഗീത കോളേജിൽ നിന്ന് ബിരുദവും ബിരുദാനന്തര ബിരുദവും നേടിയിരുന്നു.
മലയാളത്തിനും മാപ്പിളപ്പാട്ടിനും പുറമെ ഹിന്ദി, തമിഴ് ഭാഷകളിലും അടക്കം ഇതിനകം ഏഴായിരത്തിലേറെ  പാട്ടുകൾ പാടിയിട്ടുണ്ട്.
‘പ്രണയ നിലാവ്’, ‘ ദൈവനാമത്തിൽ ’ എന്നീ സിനിമകളിലും പാടി.
ആദ്യത്തെ മാപ്പിളപ്പാട്ട് റിയാലിറ്റി ഷോയായ 2009 ൽ കൈരളി ടി വി യിൽ ആരംഭിച്ച പട്ടുറുമാലിൽ തുടക്കം മുതൽ ജൂറിയായിരുന്ന രഹ്‌ന പിന്നീട് മീഡിയവണിലാരംഭിച്ച പതിനാലാം രാവിൻറെ തുടക്കം മുതൽ ജൂറിയായി പ്രേക്ഷകർക്ക് മുന്നിൽ എത്തിയിരുന്നു.
വിദേശ രാജ്യങ്ങളിൽ നിരവധി സ്റ്റേജ് ഷോകളിൽ പങ്കെടുത്തിട്ടുണ്ട്.
അവലംബം 1 2 1 2 3 ↑ ↑ ↑ ↑ ↑ ↑ ↑
മാപ്പിളപ്പാട്ടിൻറെ സ്വരമാധുരിയുമായി കെ എസ് രഹ്‌ന | K S Rehna | Editors Breakfast Show  Reporter Tv
രാം കിഷൻ ഇംഗ്ലീഷ് വിലാസം https://ml.wikipedia.org/wiki/Ram_Kishan
പഞ്ചാബിന്റെ ഏഴാമത്തെ മുഖ്യമന്ത്രിയാണ് രാം കിഷൻ (Ram Kishan) .
ജൂലൈ 7, 1964 മുതൽ ജൂലൈ 5, 1966 വരെ.
കോൺഗ്രസ് പാർട്ടിയുടെ മുതിർന്ന പ്രവർത്തകനായിരുന്നു ഇദ്ദേഹം.
ഒരു സ്വാതന്ത്ര്യസമരസേനാനിയായിരുന്ന രാം കിഷൻ ഓക്‌ലന്റ് സർവ്വകലാശാലയിൽ രാഷ്ട്രതന്ത്രശാസ്ത്രത്തിൽ അസ്സോസിയേറ്റ് പ്രൊഫസർ ആയിരുന്നു.
രാം കേ നാം
ഇന്ത്യൻ ചലച്ചിത്ര നിർമ്മാതാവ് ആനന്ദ് പട്‌വർദ്ധൻ 1992ൽ നിർമ്മിച്ച ഡോക്യുമെന്ററിയാണ് രാം കെ നാം (ഇംഗ്ലീഷ്: ഇൻ നെയിം ഓഫ് ഗോഡ് ).
അയോദ്ധ്യയിലെ ബാബറി മസ്ജിദിന്റെ സ്ഥലത്ത് ഒരു രാമക്ഷേത്രം പണിയാൻ ഹിന്ദു വലതുപക്ഷ സംഘടനയായ വിശ്വ ഹിന്ദു പരിഷത്ത് നടത്തിയ പ്രചാരണത്തെയും അത് സൃഷ്ടിച്ച വർഗീയ അക്രമത്തെയും ചിത്രം പരിശോധിക്കുന്നു.
രാം കേ നാം പുറത്തിറങ്ങി ഏതാനും മാസങ്ങൾക്കുശേഷം വിഎച്ച്പി പ്രവർത്തകർ 1992 ൽ ബാബ്രി മസ്ജിദ് പൊളിച്ചു , ഇത് കൂടുതൽ അക്രമത്തിന് കാരണമായി.
ഈ ചിത്രത്തിലൂടെ പട്‌വർദ്ധൻ വിപുലമായ അംഗീകാരം നേടി, കൂടാതെ നിരവധി ദേശീയ അന്തർദേശീയ അവാർഡുകളും ലഭിച്ചു.
1526 ൽ ഇന്ത്യൻ ഉപഭൂഖണ്ഡത്തിലെ മുഗൾ ആക്രമണത്തെത്തുടർന്ന്, ബാബർ ചക്രവർത്തിയുടെ ജനറലായ മിർ ബാക്വി അയോദ്ധ്യയിൽ ഒരു പള്ളി പണിതു.
ഈ പള്ളി ബാബറുടെ പേരിലാണ് അറിയപ്പെട്ടത്.
അയോദ്ധ്യ രാമന്റെ ജന്മസ്ഥലമാണെന്നാണ് വിശ്വാസം.
രാമന്റെ ഒരു ക്ഷേത്രം ഈ സ്ഥലത്ത് ഉണ്ടായിരുന്നുവെന്നും അത് തകർത്താണ് മിർ ബാക്വി പള്ളി നിർമ്മിച്ചത് എന്നാണ് കരുതപ്പെടുന്നത്.
1949 വരെ രണ്ട് മതവിശ്വാസികളും ഈ സ്ഥലം മതപരമായ ആവശ്യങ്ങൾക്കായി ഉപയോഗിച്ചിരുന്നു.
ആ വർഷം, രാമന്റെ വിഗ്രഹങ്ങൾ രഹസ്യമായി പള്ളിക്കുള്ളിൽ സ്ഥാപിച്ചു.
ഒരു കോലാഹലത്തെ തുടർന്ന്, ഈ സ്ഥലത്തിന് അവകാശവാദമുന്നയിച്ച് ഒന്നിലധികം സിവിൽ സ്യൂട്ടുകൾ ഫയൽ ചെയ്തു.
സ്ഥലം തർക്കത്തിലാണെന്ന് പ്രഖ്യാപിക്കുകയും പള്ളിയിലേക്കുള്ള കവാടങ്ങൾ പൂട്ടിയിടുകയും ചെയ്തു.
1980 കളിൽ, ഹിന്ദു ദേശീയ സംഘടനയായ വിശ്വ ഹിന്ദു പരിഷത്ത് (വിഎച്ച്പി) ഈ സ്ഥലത്ത് രാമന് സമർപ്പിച്ച ക്ഷേത്രം പണിയാനുള്ള പ്രചാരണം ആരംഭിച്ചു, ഭാരതീയ ജനതാ പാർട്ടി (ബിജെപി) പ്രസ്ഥാനത്തെ രാഷ്ട്രീയമായി പിന്തുണച്ചു.
1990 സെപ്റ്റംബറിൽ ബിജെപി നേതാവ് എൽ കെ അദ്വാനി പ്രസ്ഥാനത്തെ പിന്തുണച്ച് അയോധ്യ നഗരത്തിലേക്ക് ഒരു " രഥയാത്ര " ആരംഭിച്ചു.
ഈ യാത്ര നിരവധി നഗരങ്ങളിൽ വർഗീയ കലാപത്തിന് കാരണമായി, അദ്വാനിയെ ബീഹാർ സർക്കാർ അറസ്റ്റ് ചെയ്തു.
എന്നിരുന്നാലും ധാരാളം സന്നദ്ധപ്രവർത്തകർ അയോധ്യയിലെത്തി പള്ളി ആക്രമിച്ചു.
ഇത് സർക്കാരിന്റെ അർദ്ധസൈനിക വിഭാഗങ്ങളുമായുള്ള പോരാട്ടത്തിന് കാരണമായി.
ബാബ്രി മസ്ജിദ് തകർക്കാനും അതിന്റെ സ്ഥാനത്ത് രാമന് ഒരു ക്ഷേത്രം പണിയാനുമുള്ള വിഎച്ച്പിയുടെ പ്രചാരണമാണ് രാം കെ നാം എന്ന ഡോക്യുമെന്ററിയുടെ പ്രധാന വിഷയം.
1990 ൽ അദ്വാനിയുടെ രഥയാത്ര വിവരിക്കുന്ന ഒരു സംഘാടകന്റെ ക്ലിപ്പോടെയാണ് ചിത്രം ആരംഭിക്കുന്നത്.
തുടർന്ന് യാത്രയിൽ നിന്നുള്ള രംഗങ്ങൾ കാണിക്കുന്നു, അയോദ്ധ്യയിൽ കുങ്കുമം ധരിച്ച ചെറുപ്പക്കാർ, തുടർന്ന് വിഎച്ച്പി തയ്യാറാക്കിയ വീഡിയോ.
1949 ൽ ക്ഷേത്രത്തിൽ രാമന്റെ ഒരു വിഗ്രഹം പള്ളിക്കുള്ളിൽ പ്രത്യക്ഷപ്പെട്ട സംഭവമാണ് വീഡിയോയിൽ കാണിക്കുന്നത്.
വിഎച്ച്പിയുടെ വിവരണത്തിൽ, രാമൻ ആകാശത്ത് നിന്ന് ഇറങ്ങിവരുന്നതും അത്ഭുതകരമായി പള്ളിയിൽ പ്രത്യക്ഷപ്പെടുന്നതും കാണികളെ വിസ്മയിപ്പിക്കുന്നതും ചിത്രീകരിച്ചിരിക്കുന്നു.
തുടർന്ന് വിഎച്ച്പി അംഗം ഇതേ കഥ പറയുന്നു.
തുടർന്ന് ഇവിടെ താമസിക്കുന്ന മുസ്ലീങ്ങളടെ അഭിമുഖങ്ങൾ കാണിക്കുന്നു, അവർക്ക് നീതി ലഭ്യമല്ലെന്ന് പ്രസ്താവിക്കുകയും 1986 ലെ വർഗീയ കലാപത്തിൽ ഉണ്ടായ നാശത്തെക്കുറിച്ച് വിവരിക്കുകയും ചെയ്യുന്നു.
പട്‌വർദ്ധൻ പിന്നീട് വിഎച്ച്പിയിലെ യുവ അംഗങ്ങളെ അഭിമുഖം നടത്തുന്നു, ആവശ്യമെങ്കിൽ അയോദ്ധ്യയെ ബലപ്രയോഗത്തിലൂടെ എടുക്കുമെന്ന് അവർ പറയുന്നു.
രാമന്റെ ജനനത്തീയതിയുടെ ചരിത്രപരതയെക്കുറിച്ചുള്ള ഒരു ചോദ്യത്തിന് ഉത്തരം നൽകാൻ ഇവരിൽ ഒരാൾക്കും കഴിഞ്ഞില്ല.
അദ്വാനിയുടെ യാത്ര ബീഹാർ സംസ്ഥാനത്തേക്ക് പ്രവേശിക്കുന്നതും ബിജെപിയുടെ രാഷ്ട്രീയക്കാരുടെ പ്രകോപനപരമായ നിരവധി പ്രസംഗങ്ങളും ചിത്രം കാണിക്കുന്നു.
വിഎച്ച്പിയുടെ നികുതി വരുമാനത്തിലെ ക്രമക്കേടുകളെ എതിർത്തതിന് പുറത്താക്കപ്പെട്ട ഒരു ടാക്സ് ഇൻസ്പെക്ടറുമായുള്ള അഭിമുഖത്തിന് ശേഷമാണ് ഇത്.
ബിജെപി റാലിയിൽ നാഥുറാം ഗോഡ്‌സെ മഹാത്മാഗാന്ധിയെ വധിച്ചതിനെ ന്യായീകരിക്കാൻ ശ്രമിക്കുന്ന  ആളുകളുടെ ക്ലിപ്പ് ഉപയോഗിച്ചാണ് ചിത്രം അവസാനിക്കുന്നത്.
സ്വീകരണവും വിശകലനവും
നിരൂപകരിൽ നിന്ന് മികച്ച സ്വീകാര്യത നേടിയ ഈ ചിത്രത്തിന് നിരവധി ദേശീയ അന്തർദേശീയ പുരസ്കാരങ്ങളും ലഭിച്ചു.
"സത്യം എന്ന അപൂർവ ചരക്കിന്റെ" ഓർമ്മപ്പെടുത്തലാണ് ഈ സിനിമയെന്ന് മനുഷി എന്ന മാസിക ഒരു അവലോകനത്തിൽ പ്രസ്താവിച്ചു.
കൂടാതെ ഈ ഡോക്യുമെന്ററിക്ക് സാങ്കേതിക കുറവുകളുണ്ടെന്ന് കണക്കാക്കാമെങ്കിലും, അയോദ്ധ്യ തർക്കം മനസ്സിലാക്കാൻ ശ്രമിക്കുന്നവർ തീ‍ർച്ചയായും കണ്ടിരിക്കേണ്ട ചലച്ചിത്രമാണെന്നും പ്രസ്താവിച്ചു.
വി‌എച്ച്‌പിയും സംഘപരിവാറിലെ അതിന്റെ അനുബന്ധ സ്ഥാപനങ്ങളും ചിത്രത്തോട് ശത്രുതയോടെ പ്രതികരിച്ചു.
ഇത് ഹിന്ദു വിരുദ്ധമാണെന്ന് പ്രസ്താവിച്ചു.
1993 ൽ അഖിൽ ഭാരതീയ വിദ്യാർത്ഥി പരിഷത്തിന്റെയും രാഷ്ട്രീയ സ്വയംസേവക സംഘത്തിന്റെയും സന്നദ്ധപ്രവർത്തകർ ഡോക്യുമെന്ററി മുംബൈയിലെ ഒരു കോളേജിൽ പ്രദർശിപ്പിക്കുന്നതിൽ നിന്ന് തടഞ്ഞു.
2002 ൽ അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററിയിൽ ഇത് പ്രദർശിപ്പിക്കുന്നതിൽ നിന്ന് വിഎച്ച്പി തടഞ്ഞു.
വലതുപക്ഷ സംഘടനകളുടെ ഭീഷണിയെത്തുടർന്ന് 2014 ഡിസംബർ 27 ന് ഐ‌എൽ‌എസ് ലോ കോളേജിൽ ഡോക്യുമെന്ററിയുടെ സ്ക്രീനിംഗ് റദ്ദാക്കിയ ശേഷം, പട്‌വർദ്ധൻ ഔദ്യോഗികമായി യൂട്യൂബിൽ ഈ ഡോക്യുമെന്ററി പുറത്തിറക്കി.
സെൻട്രൽ ബോർഡ് ഓഫ് ഫിലിം സർട്ടിഫിക്കേഷനിൽ നിന്ന് യു സർട്ടിഫിക്കറ്റ് (അനിയന്ത്രിതമായ പബ്ലിക് എക്സിബിഷന്) ഈ സിനിമക്ക് ലഭിച്ചിട്ടുണ്ടെങ്കിലും, 2019 ഫെബ്രുവരിയിൽ, ഡോക്യുമെന്ററിക്ക് യൂട്യൂബ് പ്രായപരിധി ഏർപ്പെടുത്തിയിട്ടുണ്ട്.
2019 ഓഗസ്റ്റിൽ ഹൈദരാബാദ് സെൻട്രൽ യൂണിവേഴ്‌സിറ്റിയിൽ ചിത്രത്തിന്റെ പ്രദർശനം തടസ്സപ്പെടുകയും സംഘാടകരെ പോലീസ് കസ്റ്റഡിയിലെടുക്കുകയും ചെയ്തു.
1970 കളുടെ മധ്യത്തിൽ പ്രധാനമന്ത്രി ഇന്ദിരാഗാന്ധി അടിച്ചേൽപ്പിച്ച അടിയന്തരാവസ്ഥയെ വിമർശിച്ച പ്രിസൺസ് ഓഫ് കോൺസയൻസ് പോലുള്ള മുൻ‌കാല ചിത്രങ്ങൾക്ക് പട്‌വർദ്ധൻ ഇതിനകം തന്നെ അറിയപ്പെട്ടിരുന്നു.
എന്നിരുന്നാലും, ആദ്യമായി രാം കെ നാം അദ്ദേഹത്തിന് വിശാലമായ അംഗീകാരം നേടി.
അവാർഡുകൾ ഫിലിംഫെയർ അവാർഡ് മികച്ച ഡോക്യുമെന്ററി, ഇന്ത്യ, 1992 ദേശീയ ചലച്ചിത്ര അവാർഡ് , മികച്ച അന്വേഷണാത്മക ഡോക്യുമെന്ററി, ഇന്ത്യ, 1992 എക്യുമെനിക്കൽ പ്രൈസ്, നിയോൺ, സ്വിറ്റ്സർലൻഡ്, 1993 ഡോക്യുമെന്ററി പ്രൈസ്, ഫ്രിബോർഗ് ഇന്റർനാഷണൽ ഫിലിം ഫെസ്റ്റിവൽ, സ്വിറ്റ്സർലൻഡ്, 1993 സിറ്റിസൺസ് പ്രൈസ്, യമഗത ഇന്റർനാഷണൽ ഡോക്യുമെന്ററി ഫിലിം ഫെസ്റ്റിവൽ, ജപ്പാൻ, 1992 പരാമർശങ്ങൾ ബാഹ്യ ലിങ്കുകൾ ആനന്ദ് പട്‌വർദ്ധന്റെ website ദ്യോഗിക വെബ്സൈറ്റ് യൂ ട്യൂബിൽ രാം കെ നാം കാണുക
രാം ഔർ ശ്യാം
തപി ചാണക്യ സംവിധാനം ചെയ്ത 1967 ലെ ഇന്ത്യൻ കോമഡി-നാടക ചിത്രമാണ് രാം ഔർ ശ്യാം .
വഹീദ റഹ്മാൻ , മുംതാസ് , നിരുപ റോയ് , പ്രാൺ എന്നിവർക്കൊപ്പം ജനിക്കുമ്പോൾ വേർപിരിഞ്ഞ ഇരട്ടകളായി ദിലീപ് കുമാർ ഇരട്ട വേഷത്തിൽ അഭിനയിക്കുന്നു.
ഷക്കീൽ ബഡായുനി എഴുതിയ വരികൾക്ക് നൗഷാദ് സംഗീതം നൽകിയ രാം Sർ ശ്യാം അവതരിപ്പിച്ചു.
സീത ഗീത (1972), ചാൽബാസ് (1989), കിഷെൻ കൻഹയ്യ (1990), ഗോപി കിഷൻ (1994) തുടങ്ങിയ "ഇരട്ടകളാൽ വേർപിരിഞ്ഞ-ജനിച്ച" സിനിമകൾക്ക് രാം Sർ ശ്യാം പ്രചോദനം നൽകി.
അതാകട്ടെ, സംവിധായകന്റെ സ്വന്തം തെലുങ്ക് ചിത്രം രാമുഡു ഭീമൂഡുവിന്റെ റീമേക്കായിരുന്നു, ബോക്‌സ് ഓഫീസിൽ ഹിറ്റായ എൻടിആർ അഭിനയിച്ചു.
എം.ജി.ആർ. നായകനായ എങ്ങാ വീട്ടുപിള്ള (1965) എന്ന പേരിൽ അദ്ദേഹം അത് തമിഴിലേക്ക് റീമേക്ക് ചെയ്യുകയും ചെയ്തു.
രാം കുമാർ കരോലി
ഒരു ഇന്ത്യൻ കാർഡിയോളജിസ്റ്റാണ് രാം കുമാർ കരോലി , ന്യൂഡൽഹിയിലെ രാം മനോഹർ ലോഹിയ ആശുപത്രിയിലെ കാർഡിയോളജി വിഭാഗം മുൻ മേധാവിയാണ് ഇദ്ദേഹം.
കാർഡിയോളജി സൊസൈറ്റി ഓഫ് ഇന്ത്യയുടെ ഫെലോ ആയ അദ്ദേഹം ഇന്ത്യയിലെ നാല് പ്രസിഡന്റുമാരുടെ പേഴ്സണൽ ഫിസിഷ്യനായും ജവഹർലാൽ നെഹ്‌റു , ലാൽ ബഹാദൂർ ശാസ്ത്രി എന്നിവരുടെ കാർഡിയോളജിസ്റ്റായും സേവനമനുഷ്ഠിച്ചു.
കാർഡിയോളജി സൊസൈറ്റി ഓഫ് ഇന്ത്യയുടെ ഫെലോ ആയിരുന്നു.
1969 ൽ ഇന്ത്യൻ സർക്കാർ അദ്ദേഹത്തിന് നാലാമത്തെ ഉയർന്ന ഇന്ത്യൻ സിവിലിയൻ അവാർഡായ പത്മശ്രീ അവാർഡും 1974 ൽ മൂന്നാമത്തെ ഏറ്റവും ഉയർന്ന സിവിലിയൻ അവാർഡായ പത്മഭൂഷനും സർക്കാർ നൽകി ഇതും കാണുക രാം മനോഹർ ലോഹ്യ അശുപത്രി അവലംബം
രഹാല വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Rehala_Falls
റോഹതാങ് പാസിലേയ്ക്കുള്ള വഴിയിൽ മനാലിയിൽ നിന്ന് ഏകദേശം16 കിലോമീറ്റർ അകലെയായി സ്ഥിതിചെയ്യുന്ന ഒരു വെള്ളച്ചാട്ടമാണ് രഹാല .
ഹിമാചൽ പ്രദേശ് സംസ്ഥാനത്തെ ലേ- മനാലി ഹൈവേ യിലെ ഒരു പ്രധാന വിനോദ സഞ്ചാര ആകർഷണമാണ് രഹാല വെള്ളച്ചാട്ടം.
ഈ വെള്ളച്ചാട്ടം വനമേഖലയാൽ ചുറ്റപ്പെട്ടതാണ്.
ബിർച്ച് , ദേവദാരു വൃക്ഷങ്ങൾ ഈ വനമേഖലയിൽ സമൃദ്ധമായി വളരുന്നു.
മഞ്ഞണിഞ്ഞ ഹിമാലയൻ കൊടുമുടികളെയും വെള്ളച്ചാട്ടത്തിന്റെ പശ്ചാത്തലത്തിൽ ഇവിടെ ദർശിക്കുവാൻ സാധിക്കുന്നു.
മാർച്ച് മാസം മുതൽ നവംബർ മാസം വരെയാണ് വെള്ളച്ചാട്ടം സന്ദർശിക്കാൻ ഏറ്റവും അനുയോജ്യമായ സമയം.
രാം (സംവിധായകൻ)
ഒരു തമിഴ് ചലച്ചിത്രസംവിധായകനാണ് രാം .
ഹിന്ദി സംവിധായകരായ രാജ്കുമാർ സന്തോഷി, ബാലു മഹേന്ദ്ര എന്നിവരുടെ കീഴിൽ പ്രവർത്തിച്ച് കൊണ്ടാണ് സിനിമ ജീവിതം തുടങ്ങിയത്.
2007-ൽ കട്ട്രദു തമിഴ് എന്ന ചിത്രത്തിലൂടെ സംവിധായകനായി.
പിന്നീട് സംവിധാനം ചെയ്ത തങ്ക മീങ്കൾ 3 ദേശീയപുരസ്കാരങ്ങൾ ഉൾപ്പെടെ നിരവധി പുരസ്കാരങ്ങൾ നേടുകയുണ്ടായി.
ആണ്ട്രിയ ജെർമിയായെ നായികയാക്കി സംവിധാനം ചെയ്ത താരാമണി യാണ് രാമിന്റെ മൂന്നാമത്തെ ചിത്രം.
മമ്മൂട്ടിയെ നായകനാക്കി സംവിധാനം ചെയ്ത പേരൻപ് റോട്ടർഡാം അന്താരാഷ്ട്ര ചലച്ചിത്ര മേളയിൽ പ്രദർശിപ്പിക്കുകയുണ്ടായി.
ഒരുപാട് ലോകശ്രദ്ധ നേടിയ ഒരു ചിത്രം കൂടിയാണ് പേരൻപ്.
സിനിമകൾ വർഷം സിനിമ ക്രെഡിറ്റ് ഭാഷ കുറിപ്പുകൾ സംവിധായകൻ നടൻ 2007 കറ്റത് തമിഴ് Y N തമിഴ് 2013 തങ്ക മീങ്കൾ Y Y 2017 തരമണി Y N തമിഴ് 2018 സവരക്കത്തി N Y തമിഴ് 2018 പേരൻപ് Y N തമിഴ് മലയാ‍ളം റോട്ടർഡാം അന്താരാഷ്ട്ര ചലച്ചിത്ര മേളയിൽ പങ്കെടുത്തു.
അവലംബം പുറത്തേക്കുള്ള കണ്ണികൾ രാം ഇന്റർനെറ്റ് മൂവി ഡാറ്റാബേസിൽ
രാം കിങ്കർ ബൈജ് ഇംഗ്ലീഷ് വിലാസം https://ml.wikipedia.org/wiki/Ram_Kinker_Baij
പ്രസിദ്ധനായ ഒരു ശില്പിയായിരുന്നു രാം കിങ്കർ ബൈജ് ( ബംഗാളി : রামকিঙ্কর বেইজ) (1906 മേയ് 25 – 1980 ഓഗസ്റ്റ് 2).
രാം കിങ്കർ എന്ന ചുരുക്കപ്പേരിൽ അറിയപ്പെട്ടിരുന്ന ഇദ്ദേഹം ഇന്ത്യയിലെ ആധുനികശില്പകലയുടെ ഉപജ്ഞാതാക്കളിൽ ഒരാളാണ് .
പശ്ചിമബംഗാളിലെ ബങ്കുര ജില്ല യിൽ ഒരു ഇടത്തരം കുടുംബത്തിൽ ജനിച്ച രാം കിങ്കർ പത്തുപതിനാറു വയസ്സുള്ളപ്പോൾ തന്നെ സ്വാതന്ത്ര്യസമരസേനാനികളുടെ ചിത്രങ്ങൾ വരച്ചുകൊണ്ട് സഹൃദയലോകത്തിന്റെ ശ്രദ്ധയാകർഷിച്ചിരുന്നു.
ഇരുപതുവയസ്സോടെ അദ്ദേഹം ശാന്തിനികേതനിലെ വിശ്വഭാരതി സർവ്വകലാശാലയിൽ സുകുമാരകലകളുടെ പഠനത്തിനെത്തി.
കുട്ടിക്കാലത്തു തന്നെ നാട്ടിൻപുറത്തെ കരകൗശലനിർമ്മാണരീതികൾ സ്വായത്തമാക്കിക്കൊണ്ട് രാം കിങ്കർ തന്റെ കലാപരമായ കഴിവുകൾ പ്രകടമാക്കിയിരുന്നു.
കളിമൺരൂപങ്ങളുൺറ്റാക്കുന്നതിൽ പ്രാഗൽഭ്യം സമ്പാദിച്ച അദ്ദേഹം ചിത്രങ്ങൾ വരക്കുന്നതിലും മിടുക്ക് തെളിയിച്ചിരുന്നു.
രാമാനന്ദ ചാറ്റർജി 1925-ൽ രാം കിങ്കറിനെ ശാന്തിനികേതനിൽ എത്തിച്ചു.
വിശ്വവിശ്രുതനായ നന്ദലാൽ ബോസ് എന്ന ചിത്രകാരനായിരുന്നു അവിടെ അദ്ദേഹത്തിന് ഗുരു.
അദ്ധ്യയനത്തിനു ശേഷം ശാന്തിനികേതനിൽ തന്നെ അദ്ധ്യാപനത്തിൽ രാം കിങ്കർ ഏർപ്പെട്ടു.
അവിടെ നന്ദലാൽ ബോസിനും വിനോദ് വിഹാരി മുഖർജിക്കുമൊപ്പം ശാന്തിനകേതനിലെ ചിത്രകലാ വിഭാഗത്തിന്റെ ഉന്നതിക്കായി പ്രവർത്തിച്ചുപോന്നു .
അദ്ദേഹത്തിന്റെ ഏറ്റവും പ്രസിദ്ധമായ ഒരു ശില്പം "സന്താൾ കുടുംബം" ആണ്.
1938-ലാണ് രാം കിങ്കർ അത് ന്നിർമ്മിച്ചത്.
സധാരണയിൽ കവിഞ്ഞ വലിപ്പത്തിൽ നിർമ്മിക്കപ്പെട്ട ആ ശില്പം സന്താൽ ഗോത്രവർഗക്കാർക്ക് സമൂഹത്തിൽ അന്തസ്സും അംഗീകാരവും നേടിക്കൊടുത്തു.
സുലഭവും അത്രയേറെ വിലയേറിയതുമല്ലാത്ത സിമന്റ്, പ്ലസ്റ്റെർ ഓഫ് പാരീസ്, കളിമണ്ണ് എന്നിവയിലാണ് അദ്ദേഹം ശില്പങ്ങൾ മെനഞ്ഞിരുന്നത്.
ആദേഹം നിർമ്മിച്ച ദണ്ഡി യാത്ര, ടാഗോർ എന്നീ ശില്പങ്ങളും പ്രസിദ്ധമാണ്.
രാം കിങ്കറിനെ കുറിച്ച് 1975-ൽ ഋത്വിക് ഘട്ടക് ഒരു ഡോക്യുമെന്ററി നിർമ്മിക്കാൻ തുടക്കമിട്ടുവെങ്കിലും പല കാരണങ്ങൾ കൊണ്ട് അത് മുഴുമിക്കാനായില്ല.
രാം കിങ്കറിന്റെ സൃഷ്ടികൾ മിക്കതും അദ്ദേഹത്തിന്റെ കാലശേഷമാണ് പ്രസിദ്ധമായത്.
അദ്ദേഹത്തിന്റെ പല സൃഷ്ടികളും അദ്ദേഹം തന്നെ പലർക്കും സമ്മാനമായി കൊടുത്തുതീർത്തു എന്നും പറയപ്പെടുന്നു.
അവയൊന്നും തന്നെ ഇപ്പോൾ ലഭ്യവുമല്ല.
സ്വന്തം കൃതികൾ ആരാധകർക്ക് വെറൂതേ കൊടുക്കുന്ന ശീലമുണ്ടായിരുന്നതുകൊണ്ട് അദ്ദേഹത്തിന്ന് പണം സമ്പാദിക്കാൻ കഴിഞ്ഞിരുന്നില്ല .
വിവാദങ്ങളിൽ
ഹംഗറിയിലെ ബുഡാപെസ്റ്റിൽ ബലറ്റോൺ തടാകതീരത്ത് രാം കിങ്കർ നിർമ്മിച്ച മഹാകവി ടാഗോറിന്റെ ഒരു അർദ്ധകായപ്രതിമ സ്ഥാപിക്കുകയുണ്ടായി.
അന്ന്  വാർദ്ധക്യദശയിലായിരുന്ന മഹാകവി  അധികം താമസിയാതെ അന്തരിക്കുകയും ചെയ്തു.
ജീവിച്ചിരുന്നവരുടെ പ്രതിമ ഉണ്ടാക്കിയാൽ അധികം താമസിയാതെ അവർ മരിച്ചുപോകുമെന്ന ഒരു വിശ്വാസം നടപ്പിലുണ്ടായിരുന്ന തുകൊണ്ട് തന്റെ ചെയ്തിയിൽ രാം കിങ്കർ ഏറെ പശ്ചാത്തപിച്ചിരുന്നു.
1979-ൽ പടിഞ്ഞാറൻ ബംഗാളിലെ ഒരു മന്ത്രി ഈ പ്രതിമ ടാഗോറിനെ തെറ്റായി ചിത്രീകരിക്കുന്നുണ്ടെന്ന് പറഞ്ഞ് നീക്കം ചെയ്യാൻ ശ്രമിക്കുകയുണ്ടായി.
എന്നാൽ അന്നത്തെ പശ്ചിമബംഗാൾ സാംസ്കാരികവകുപ്പുമന്ത്രി ബുദ്ധദേവ് ഭട്ടാചാര്യ ഈ നീക്കത്തിന്ന് തടയിടുകയുണ്ടായി .
ജീവിതത്തിലെ ലൗകികമായ കെട്ടുപാടുകളോട് വിമുഖനായിരുന്ന രാം കിങ്കർ ജീവിതാവസാനം വരെ അവിവാഹിതനായി തുടർന്നു.
നല്ല സംഗീതബോധമുണ്ടായിരുന്ന അദ്ദേഹത്തിന് മധുരമായ ഒരു ശബ്ദവും ഉണ്ടായിരുന്നു.
ചിത്രകലയിലും ശില്പകലയിലും അദ്ദേഹത്തിന്റെ പ്രധാനവിഷയം ശാന്തിനികേതനു ചുറ്റുമുണ്ടായിരുന്ന ആദിവാസികളുടെ ജീവിതമായിരുന്നു.
ധനസമ്പാദനത്തിൽ വിമുഖനായിരുന്നതുകൊണ്ടും അമിതമായ മദ്യപാനശീലം ഉണ്ടായിരുന്നതിനാലും അന്ത്യകാലത്ത് അദ്ദേഹം അതിദാരിദ്ര്യത്തിലായിരുന്നു.
അവസാനകാലത്ത് രാധാറാണി എന്നൊരു സ്ത്രീയായിരുന്നു അദ്ദേഹത്തിന് സഹായമായുണ്ടായിരുന്നത്.
പ്രോസ്റ്റേറ്റ് ഗ്രന്ഥിയുടെ അസുഖത്തെത്തുടർന്ന് 1980, മാർച് 23 ന് ആശുപത്രിയിൽ പ്രവേശിപ്പിച്ച അദ്ദേഹത്തിന്റെ ചികിത്സാചെലവുകൾ വഹിക്കാൻ പശ്ചിമബംഗാൾ സർക്കാറും ശാന്തിനികേതൻ പ്രിൻസിപ്പലും മുന്നോട്ടുവന്നിരുന്നു.
1980 ആഗസ്ത് 2-ആം തിയ്യതി അദ്ദേഹം അന്തരിച്ചു.
references ↑ മാതൃഭൂമി വാരാന്തപ്പതിപ്പ്,  സപ്തംബർ 1, 2013 ↑ മാതൃഭൂമി വാരാന്തപ്പതിപ്പ്,  സപ്തംബർ 1, 2013 ↑ https://en.wikipedia.org/wiki/Ram_Kinker_Baij ↑ http://en.wikipedia.org/wiki/Ram_Kinker_Baij
യൂഫോർബിയ മിലി ഇംഗ്ലീഷ് വിലാസം https://ml.wikipedia.org/wiki/Euphorbia_milii
യൂഫോർബിയേസിയേ (Euphorbiaceae) വർഗ്ഗത്തിൽ പെട്ട യൂഫോർബിയ മിലി ( Euphorbia_milii ) ക്രൌൺ ഓഫ് തോൺസ് (Crown of thorns) , അല്ലെങ്കിൽ ക്രൈസ്റ്റ് ചെടി എന്നൊക്കെ ഇംഗ്ലിഷിൽ അറിയപ്പെടുന്ന ചെടിയാണ്‌.
മഡഗാസ്കർ ആണ് ഇതിൻറെ ഉത്ഭവമെങ്കിലും ചൈനക്കാർ തായിലാന്റിൽ നട്ടുപിടിപ്പിച്ചു എന്നാണു പറയപ്പെടുന്നത്.
ഏകദേശം 2000 ഇനങ്ങൾ യൂഫോർബിയ ഉണ്ടെന്ന് കരുതുന്നു.
ആഫ്രിക്കൻ കാടുകളിലും സൗത്ത് അമേരിക്കൻ ആമസോൺ വനങ്ങളിലും സമൃദ്ധമായി വളരുന്ന ചെടിയാണ് യൂഫോർബിയ തിരുക്കള്ളി.
ഈ ചെടി ഭാഗ്യം കൊണ്ടുവരുന്നതായി ചൈനാക്കാർ വിശ്വസിക്കുന്നു.
നട്ടതിനു ശേഷം എട്ട് പൂക്കൾ വിരിഞ്ഞാൽ അത് ഭാഗ്യത്തിന്റെ ലക്ഷണമായി അവർ കരുതുന്നു.
പെൻസിൽ ചെടി എന്ന അപരനാമത്തിൽ ഇതറിയപ്പെടുന്നു.
കേരളത്തിലെ വനപ്രദേശത്തും അട്ടപ്പാടിയിലും ഈ ചെടി സുലഭമായി കാണാം.
ഇലയില്ലാത്ത, പെൻസിലിന്റെ ആകൃതിയിൽ ഉരുണ്ട പച്ചത്തണ്ടുമായി നില്ക്കുന്ന ഈ ചെടി പൂന്തോട്ടങ്ങളിലെ ഒരു അലങ്കാരച്ചെടി കൂടിയാണ്‌.
ചാരനിറമുള്ള കാണ്ഡങ്ങളിൽ ചെറിയ മുള്ളുകളോടു കൂടിയ ഒരു സാധാരണ സസ്യമാണിത്.
വളരെ നാൾ നിലനിൽക്കുന്ന ചെറിയ പൂക്കൾ മുള്ളുകളുടെ അറ്റത്ത് ഉണ്ടാകുന്നു.
പ്രത്യേകിച്ച് വസന്തകാലത്ത് ഈ ചെടി പൂക്കുന്നു.
ചുവപ്പ് , മഞ്ഞ , പിങ്ക് , ഓറഞ്ച് , പച്ച , വെള്ള തുടങ്ങി പല നിറങ്ങളിൽ ലഭ്യമാണ്.
സാധാരണ യൂഫോർബിയ ശരാശരി 2 അടി ഉയരത്തിൽ വളരുന്നത് കാണാം.
കള്ളിച്ചെടികളെ പോലെതന്നെ തണ്ടുകളിലാണ് വെള്ളം ശേഖരിക്കുന്നത്.
കള്ളിച്ചെടികളെ പോലെ മുള്ളുകൾ ഇതിനും ഉണ്ട്.
ഈ മുള്ളുകളിൽ വിഷാംശം നിറഞ്ഞ അക്രിഡ് ലാറ്റെക്സ് ഉണ്ട്.
ഇവയുടെ മാതൃകാണ്ഡത്തിൽ നിന്നും മുറിച്ചു നടുന്ന ചെടിയിൽ മാതൃചെടിയിലെ അതേ നിറത്തിലുള്ള പൂക്കളും പരാഗണം നടന്ന കായ്കൾ പറിച്ചു നടുമ്പോൾ വ്യത്യസ്തമായ ഏതെങ്കിലും നിറമുള്ള പൂക്കൾ ഉണ്ടാകുന്ന ചെടിയായും വളരുന്നു.
വിവിധ നിറങ്ങളിലുള്ള ചെടികൾ ഒരുമിച്ചു വളർത്തുന്ന തോട്ടങ്ങളിലാണ് ഈ പ്രത്യേകത കാണപ്പെടുന്നത്.
വളരെ കൂടുതൽ ജൈവ ഇന്ധനമൂല്യമുള്ള സസ്യങ്ങളുടെ കുടുംബമാണ് യൂഫോർബിയസിയ.
ഏറ്റവും കൂടുതൽ ഹൈഡ്രോകാർബൺ പോളിമേഴ്സ് ഉള്ള സസ്യങ്ങൾ ഈ കുടുംബത്തിലാണ് എന്നു ശാസ്ത്രീയമായി പറയാം.
യൂഫോർബിസിയ കുടുംബത്തിലെ എല്ലാ സസ്യങ്ങളുടെയും പ്രത്യേകതയാണ് ചെടിയിൽ അടങ്ങിയിരിക്കുന്ന പാൽക്കറ.
കേരളത്തിൽ സുലഭമായി കാണുന്ന റബ്ബർ ഈ സസ്യത്തിന്റെ കുടുംബത്തിൽപ്പെട്ടതാണ്.
ചിത്രശാല യൂഫോർബിയയുടെ ചിത്രങ്ങൾ യുഫോര്ബിയ മിലീ.
തനെന്നാരിവേ തരം.
അവലംബം ↑ ↑ കേരള ഭാഷാ ഇൻസ്റ്റിറ്റ്യൂട്ട് പുറത്തിറക്കിയ, വിഷ്ണു സ്വരൂപ് രചിച്ച “വീട്ടിനകത്തൊരു പൂന്തോട്ടം” ↑ പുറത്തേക്കുള്ള കണ്ണികൾ ഡെസർട്ട് ടോപ്പിക്കൽസ്.
കോം Archived 2007-07-18 at the Wayback Machine .
International Union for Conservation of Nature and Natural Resources Euphorbia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.